રાજકોટ જામનગર હાઇવે ઉપર આવેલ ખંઢેરી ક્રિકેટ સ્ટેડિયમ ખાતે આગામી તારીખ 7ના રોજ ભારત-બાંગ્લાદેશ વચ્ચે સિરીઝની બીજી 20-20 મેચ રમાનાર હોય ક્રિકેટ રસિયાઓમાં અનેરો ઉત્સાહ જોવા મળી રહયો છે ગઈકાલે બંને ટિમો આવી ગયા બાદ આજે ખંઢેરી ખાતે નેટ પ્રેક્ટિસ કરી પરસેવો પાડ્યો હતો તો બીજી તરફ ક્રિકેટ રસિયાઓની સાથે સાથે બુકીઓ પણ આ મેચ માટે એટલા જ અધીરા બન્યા છે ઘર આંગણે મેચ હોવાથી રાજકોટના મોટા ગજાના 6 બુકીઓએ અત્યારથી જ પોતાનું સામ્રાજ્ય બિન્દાસ્ત પણે ફેલાવી દીધું છે રાજકોટમાં રમાતા 20-20 મેચ માટે બુકીઓએ અત્યારથી જ પોતાના સોગઠાં ગોઠવી લીધા છે એમાં પણ આ વખતે મેચ પૂર્વે બુકીઓ ઉપર કોઈપણ પ્રકારની કાર્યવાહી કરવામાં નહિ આવતા બુકીઓ માટે મોકળું મેદાન થઇ ગયું છે પોલીસ દ્વારા મેચ પૂર્વે કરવામાં આવતી 151 અટકાયતી પગલાં કે કુખ્યાત ગણાતા અને અગાઉ પણ પોલીસ ચોપડે ચડી ચૂકેલા છાપેલા કાઠળાઓ જેવા મોટા ગજાના બુકીઓ ઉપર માર્કર મુકવા સહિતની કામગીરી નહિ કરવામાં આવી હોવાથી રાજકોટના અર્ધો ડઝન મોટા બુકીઓ મન મૂકીને સટ્ટો રમાડશે ક્રિકેટ મેદાન ઉપર ક્રિકેટરો ચોગ્ગા-છગ્ગાની અને બહાર બુકીઓ રન, ભાવ, સેશન સહિતના સોદાઓની સટાસટી બોલાવશે તે નિશ્ચિત છે આ વખતે મેચ પૂર્વે પોલીસ ખાતા દ્વારા બુકીઓની પૂછપરછ પણ કરવામાં નહિ આવી હોવાનું જાણવા મળ્યું છે.